CELEX: C2005/217/53
Language: lv
Date: 2005-09-03 00:00:00
Title: Lieta C-257/05: Prasība pret Austrijas Republiku, ko Eiropas Kopienu Komisija iesniedza 2005. gada 17. jūnijā

3.9.2005   
            
            
               LV
            
            
               Eiropas Savienības Oficiālais Vēstnesis
            
            
               C 217/27
            
         Prasība pret Austrijas Republiku, ko Eiropas Kopienu Komisija iesniedza 2005. gada 17. jūnijā
   (Lieta C-257/05)
   (2005/C 217/53)
   tiesvedības valoda — vācu
   Eiropas Kopienu Tiesā 2005. gada 17. jūnijā izskatīšanai ir iesniegta prasība pret Austrijas Republiku, ko cēla Eiropas Kopienu Komisija, kuru pārstāv Enriko Traversa [Enrico Traversa] un Volfgangs Bogensbergers [Wolfgang Bogensberger], pārstāvji, kas norādīja adresi Luksemburgā.
   Prasītājas prasījumi Tiesai ir šādi:
   
               1)
            
            
               atzīt, ka, Austrijas Republika nav izpildījusi pienākumus, ko tai uzliek EKL 49. pants, paredzot Siltumiekārtu likuma (1) 21. panta 4. punktā, ka licenci sildītāju un spiediena tvertņu pārbaudes pakalpojumu sniegšanai var piešķirt tikai pieteikuma iesniedzējam, kura juridiskā adrese ir Austrijā;
            
         
               2)
            
            
               piespriest Austrijas Republikai atlīdzināt tiesāšanās izdevumus.
            
         Pamati un galvenie argumenti
   Atbilstoši EKL 49. pantam Kopienā aizliedz pakalpojumu sniegšanas brīvības ierobežojumus to dalībvalstu pilsoņiem, kas veic uzņēmējdarbību kādā Kopienas valstī, bet sniedz pakalpojumus citas dalībvalsts personām.
   Austrijas Republikas Siltumiekārtu likuma 21. pants nosaka prasības licences izsniegšanai sildītāju un spiediena tvertņu uzturēšanas pakalpojumu sniegšanai. Atbilstoši šā panta 4. punktam, pakalpojumus sildītāju un spiediena tvertņu uzturēšanā var sniegt tikai pieteikuma iesniedzējs, kura juridiskā adrese Austrijas Republikā. Jebkurš, kas ir reģistrējis spiediena pārbaudes staciju citā dalībvalstī un kas vēlas sniegt pakalpojumus Austrijā, tādējādi ir pakļauts prasībai vispirms reģistrēt juridisko adresi Austrijā.
   Šie noteikumi rada ierobežojumus brīvībai veikt uzņēmējdarbību EKL 49. panta nozīmē. Arī no Tiesas judikatūras izriet, ka juridiskas adreses reģistrācijas prasība ir tieši pretrunā brīvībai veikt uzņēmējdarbību, ar to tiek padarīta neiespējama sadzīves pakalpojumu sniegšana citās dalībvalstīs reģistrētajiem uzņēmumiem.
   Austrijas Republikas minētie pamati — piemēram, sabiedriskās drošības uzturēšana vai darba ņēmēju un patērētāju aizsardzība — nav piemēroti, lai attaisnotu brīvības veikt uzņēmējdarbību ierobežošanu. Brīvības veikt uzņēmējdarbību ierobežojums atbilstoši Tiesas judikatūrai var tikt attaisnots tikai, ja sabiedriskās intereses nav aizsargātas ar tiesisko regulējumu tajā dalībvalstī, kur reģistrēts pakalpojumu sniedzējs. Prasība reģistrēt juridisko adresi kvalitātes kontroles nodrošināšanai nav samērīga ar interesēm, kurām šī prasība kalpo, jo sabiedriskās drošības nodrošināšana, t.i., darba ņēmēju un patērētāju aizsardzība, var tikt īstenota ar Siltumiekārtu likumā paredzētās iekārtu licences un kontroles sistēmas palīdzību bez vajadzības reģistrēt juridisko adresi valsts teritorijā.
   
      (1)  BGBl. Nr. 211/1992.